Cîmpeanu: "Grădinițele pot fi deschise și în perioada vacanței de primăvară“.
Ministerul Educației a creat cadrul legal pentru ca grădinițele să poată organiza activități cu copiii și în perioada vacanței de primăvară, anunță Sorin Cîmpeanu. Ministrul Educației precizează că numărul acestora e diferit de la o săptămână la alta, în funcție de solicitări.
"Ministerul Educației a creat cadrul legal pentru ca grădinițele să poată organiza activități cu copiii și în perioada vacanței de primăvară", anunță pe Facebook ministrul Educației, Sorin Cîmpeanu.El spune că un număr însemnat de grădinițe din sistemul de educație vor funcționa și pe perioada vacanței de primăvară, cu avizul direcțiilor de sănătate publică."Numărul acestora este diferit de la o săptămână la alta, în funcție de solicitări și de capacitatea grădinițelor de a asigura resursa umană", conchide Cîmpeanu.Astfel, potrivit unui tabel atașat, în săptămâna 5-9 aprilie sunt deschise 691 de grădinițe, în perioada 12-16 aprilie vor fi deschise 1.154 de grădinițe, în săptămâna 19-23 aprilie 1,123, iar între 26 și 29 aprilie 554 grădinițe.